Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 874/12/1104	Bratislava IV, 20.12.2012
EEČ : 2-11-93-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinená dňa 08.11.2012 v čase okolo 09.50 hod. v Bratislave na XXXXX v predajni XXXXX na predajnej ploche zobrala 1 ks balenú hovädziu sviečkovú v hodnote 28,45,- €, ktorú si vložila do čiernej koženej kabelky, presunula sa k pokladniam, kde pri pokladni č. 4 zaplatila za tovar, ktorý mala v ruke a prešla za pokladničnú zónu bez zaplatenia tovaru, ktorý mala v kabelke, kde ju zastavil pracovník bezpečnostnej služby, čím poškodenej organizácii XXXXX, IČO: XXXXX so sídlom XXXXX, XXXXX spôsobila škodu krádežou vo výške 28,45,- €, pričom tohto konania sa dopustila napriek tomu, že jej bola dňa 27.09.2012 uložená pod číslom A 815301-304 bloková pokuta vo výške 20,- € za spáchanie priestupku proti majetku podľa § 50 ods. 1 zákona č. 372/1990 Zb. o priestupkoch,

Podľa §216 odsek 2 Trestného poriadku je určená obvinenej skúšobná doba v trvaní 16 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX Okresného riaditeľstva PZ XXXXX XXXXX viedol trestné stíhanie proti obvinenej XXXXX pre prečin krádeže podľa § 212 ods. 2 písm. f) Tr. zák. na vyššie uvedenom skutkovom základe. 
Po skončení skráteného vyšetrovania predložil poverený príslušník PZ spisový materiál s návrhom na podanie obžaloby. Preskúmaním spisového materiálu som zistila, že v danej veci sú splnené zákonné podmienky na podmienečné zastavenie trestného stíhania podľa § 216 ods. 1 Trestného poriadku.
Podľa § 216 ods. 1 Trestného poriadku, v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradí škodu, ak bola trestným činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutia považovať za dostačujúce.
Obvinená XXXXX je trestne stíhaná pre prečin krádeže podľa § 212 ods. 2 písm. f) Tr. zák., za ktorý zákon ustanovuje trest odňatia slobody až na dva roky.
Obvinená vyslovila počas svojho výsluchu dňa 08.11.2012 súhlas s podmienečným zastavením trestného stíhania. Obvinená sa k spáchaniu trestného činu priznala, jeho spáchanie popísala, s tým, že škoda poškodenej organizácii nebola spôsobená. 
Zo správ a posudkov k osobe obvinenej vyplýva, že doposiaľ nebola súdne trestaná, ani sa proti nej v súčasnosti nevedie iné trestné konanie. 
Vzhľadom na vyššie uvedené, obvinená splnila všetky zákonné podmienky pre postup podľa § 216 Trestného poriadku, vyhlásila, že spáchala skutok, za ktorý je stíhaná, súhlasila s postupom podľa § 216 ods. 1 Trestného poriadku a spáchala prečin, za ktorý trestný zákon stanovuje trestnú sadzbu umožňujúcu predmetný postup. 
Škoda pri trestnom čine spôsobená nebola. Posudky a hodnotenia obvinenú sú pozitívne a svedčia o tom, že samotné trestné stíhanie malo na obvinenú výchovný vplyv.
S prihliadnutím na osobu obvinenej, jej doterajší život, na okolnosti prípadu, ako aj jej osobné pomery, nakoľko obvinená bola v čase spáchania skutku v 6 mesiaci tehotenstva možno považovať rozhodnutie o podmienečnom zastavení trestného stíhania obvinenej za dostačujúce. 
Skúšobnú dobu podmienečného zastavenia trestného stíhania som obvinenej určila na spodnej hranici v trvaní 16 mesiacov a to s prihliadnutím na osobu obvinenej, ako aj ostatné okolnosti, za ktorých bol trestný čin spáchaný, zohľadnila som aj doterajší bezúhonný život obvinenej. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.
Počas skúšobnej doby bude povinnosťou obvinenej viesť riadny život, nedopustiť sa žiadneho trestného činu, priestupku a ani iného protispoločenského konania, na základe čoho bude možné rozhodnúť o osvedčení obvinenej po uplynutí skúšobnej doby. V opačnom prípade rozhodnem o pokračovaní v trestnom stíhaní a na obvinenú podám obžalobu príslušnému súdu. 
S poukazom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Švagerková
prokurátorka